סופרפלאי

סופרפלאי בע"מ, המוכרת במותג SuperPlay, היא חברה פרטית ישראלית העוסקת בפיתוח והפצה של משחקי מובייל.

היסטוריה
החברה נוסדה בינואר 2019 על ידי גלעד אלמוג (מנכ"ל) ואייל נצר, יוצאי חברת הגיימינג פלייטיקה, יחד עם אלעד דרורי, אף הוא ותיק בענף הגיימינג. כחצי שנה לאחר הקמתה השיקה החברה את המשחק הראשון שלה, Dice Dreams, ובהמשך השיקה משחק שני, Domino Dreams. המשחקים מופצים חינם, אך בשלבים מתקדמים שלהם נדרש תשלום. שני המשחקים זכו להצלחה רבה, באוגוסט 2024 הגיעו לשיא של 1.7 מיליון משתמשים פעילים ליום בממוצע.

באוגוסט 2024 העסיקה החברה כ-300 עובדים, בהם 100 בישראל. לחברה משרדים גם באוקראינה, רומניה והודו.

מאז הקמתה גייסה החברה 50 מיליון דולר. עם המשקיעים הראשונים בחברה נמנו קרן NFX של גיגי לוי-וייס וקרן 83North. בספטמבר 2024 הודיעה חברת הגיימינג פלייטיקה כי בכוונתה לרכוש את SuperPlay תמורת 700 מיליון דולר, ובנוסף תמורת 1.25 מיליארד דולר שמותנים בעמידה ביעדים בתחום ההכנסות והרווח בשנים 2025–2027. בנובמבר 2024 הודיעה כי השלימה את רכישת החברה.

קישורים חיצוניים





הערות שוליים

קטגוריה:חברות אינטרנט ישראליות
קטגוריה:חברות ישראליות שעשו אקזיט
קטגוריה:חברות משחקי וידאו ישראליות
קטגוריה:תל אביב-יפו: חברות
קטגוריה:חברות ישראליות בשליטה סינית
קטגוריה:ישראל: חברות שהוקמו ב-2019